  Z A P I S N I K

38. sjednice Vijeća Mjesnog odbora Petruševec, 
održane 28. lipnja 2024., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Mile Komljenović
3. Kristina Topolovec	
4. Darko Mišić
5. Luka Bojev

Sjednici predsjedava Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 38. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Kristijan Rašić, otvara raspravu o zapisniku s 37. sjednice Vijeća Mjesnog odbora Petruševec. 
S obzirom da nema dodatnih primjedbi, Vijeće jednoglasno verificira zapisnik s 37. sjednice.  
Na prijedlog predsjednika i provedenog glasovanja
Vijeće jednoglasno utvrđuje


D N E V N I     R  E D

1. Aktualna komunalna problematika
1. Razno: izvješća, pitanja i  prijedlozi


Ad 1.) Aktualna komunalna problematika.

Predsjednik Vijeća Kristijan Rašić predlaže da se uputi HŽ-u i komunalnom redarstvu zahtjev za košnju parcele od Radničke ceste do ulice Novi Petruševec 8 k.č. 4232. k.o.,Žitnjak. Navodi da je trava zarasla i do metra te da iz nje izlaze razne životinje poput miševa, štakora, zmija itd. Također navodi da je tu prometnicu potrebno uvrstiti u redovno održavanje bio HŽ-a ili Grada Zagreba. 
Otvara raspravu.
Nakon kratke rasprave Vijeće jednoglasno donosi sljedeći  

Z a k l j u č a k
o košnji parcele od Radničke ceste do ulice Novi Petruševec 8 na k.č. 4232. k.o. Žitnjak 

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak: 

· košnje zapuštene parcele od Radničke ceste do ulice Novi Petruševec 8 na k.č. 4232. k.o. Žitnjak (navedena parcela je jako zapuštena te je trava zarasla više od jednog metra) 
· ovaj zaključak dostavlja se Vijeću Gradske četvrti na postupanje


Predsjednik Vijeća Kristijan Rašić napominje da je problem s dovoženjem smeća na području Mjesnog odbora Petruševec već pomalo izmakao kontroli te predlaže da se od nadležnih institucija pokrene postava nadzornih kamera u ulici Radnička cesta na ulazu u Novi Petruševec, Črnkovečka ulica na k.č. 2256/1 i kod Domovinskog mosta.
Otvara raspravu.
Nakon kratke rasprave Vijeće jednoglasno donosi sljedeći  


Z a k l j u č a k
o postavi nadzornih kamera na području Mjesnog odbora Petruševec u svrhu sprečavanja bacanja smeća i stvaranja divljih deponija 

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak: 

· postave nadzornih kamera u ulici Radnička cesta na ulazu u Novi Petruševec, Črnkovečka ulica na k.č. 2256/1, kod Domovinskog mosta na k.č. 3199/1 k.o. Žitnjak i Novi Petruševec 8 prema pruzi radi navažanja smeća i sprečavanja stvaranja divljih deponija
· izvodi iz Geoportala u prilogu
· ovaj zaključak dostavlja se Vijeću Gradske četvrti na postupanje


Vijećnik Darko Mišić ukazuje na nelegalno odlaganje građevinskog otpada (azbesne ploče, građevinski otpad i ostali glomazni otpad). Navodi da na parcelu svakodnevno dolazi cca oko tri kamiona svakojakog otpada.
Predsjednik Vijeća otvara raspravu u kojoj sudjeluju svi vijećnici te nakon kratke rasprave jednoglasno donose sljedeći

Z a k l j u č a k
o sprečavanju nelegalnog odlaganja građevinskog otpada na k.č. 3471/1 k.o. Žitnjak

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak: 

· prijave nadležnim institucijama (kom. redarstvu, državnom inspektoratu)  nelegalno odlaganje i navažanje građevinskog otpada (azbesne ploče, vuna i ostali glomazni otpad) na k.č. 3471/1 k.o. Žitnjak
· izvodi iz Geoportala u prilogu
· ovaj zaključak dostavlja se Vijeću Gradske četvrti na postupanje


Ad 2.) Izvješća, pitanja i prijedlozi.

Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
Također izvještava vijećnike da je plinofikacija u V. odvojku u postupku ishođenja građevinske a zatim kreće natječaj o odabiru izvođača radova.
Napominje da se u I. Petruševcu VI. odvojku u slijepim ulicama trebaju prikupiti izjave vlasnika o suglasnosti da daju zemljište u vlasništvo Grada Zagreba da bi se moglo započeti s plinofikacijom.
Predsjednik izvještava vijećnike da su dani sv. Vida protekli super i u dobrom ozračju. Prikupljena su sredstva za sve tri donacije.
 Izvještava da je gotov projekt za proširenjem dječjeg i sportskog igrališta sa popratnim sadržajima (roštilj, šetnica itd.).
Također napominje da je ove godine u Planu asfaltiranje prometnice od Črnkovečke prema jezerima 
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.00 sati.


Zapisnik sastavio:                                                                                                                                                                                                                                                 
______________
Kristijan Rašić

KLASA: 024-08/24-003/1029
URBROJ: 251-13-11-11/006-24-3
Zagreb, 29. lipnja 2024.

